Video: Dowe vrou hoor vir die eerste keerJoanne Milne Foto: birminghammail.co.uk Joanne Milne (39) van Gateshead in Engeland kon vandeesweek vir die eerste keer in haar lewe hoor nadat haar kogleêre inplantings aangeskakel is. Milne is doof gebore en as ŉ blinde geregistreer. Die emosies oorweldig haar terwyl die verpleegster die dae van die week vir haar opsê. Volgens die Telegraph het Milne Usher-sindroom, ŉ seldsame genetiese afwyking wat lei tot gehoorverlies en gesiggestremdheid. Haar operasie het reeds verlede maand by die Queen Elizabeth-hospitaal in Birmingham plaasgevind, maar die inplantings is eers Maandag aangeskakel. Klik hier om meer te lees. http://youtu.be/S7LcNUxcQ8Y